CELEX: 32016R2096
Language: hr
Date: 2016-11-30 00:00:00
Title: Uredba Komisije (EU) 2016/2096 оd 30. studenoga 2016. o izmjeni Uredbe (EU) br. 1254/2009 u pogledu određenih mjerila na temelju kojih se državama članicama omogućuje odstupanje od zajedničkih osnovnih standarda zaštite civilnog zračnog prometa i donošenje alternativnih mjera zaštite (Tekst značajan za EGP )

1.12.2016   
            
            
               HR
            
            
               Službeni list Europske unije
            
            
               L 326/7
            
         UREDBA KOMISIJE (EU) 2016/2096
   оd 30. studenoga 2016.
   o izmjeni Uredbe (EU) br. 1254/2009 u pogledu određenih mjerila na temelju kojih se državama članicama omogućuje odstupanje od zajedničkih osnovnih standarda zaštite civilnog zračnog prometa i donošenje alternativnih mjera zaštite
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 4.,
   budući da:
   
               (1)
            
            
               Iskustvo s provedbom Uredbe Komisije (EU) br. 1254/2009 (2) pokazalo je da postoji potreba za pojašnjavanjem zahtjeva za procjenu rizika i preciziranje vrsta operacija određenih kategorija zračnog prometa navedenih u Uredbi radi poboljšanja pravne jasnoće i izbjegavanja razlika u tumačenju tog akta.
            
         
               (2)
            
            
               U iznimnim slučajevima i uzimajući u obzir posebnu vrstu leta države članice trebale bi imati mogućnost odstupanja od ograničenja mase utvrđenih u Uredbi (EU) br. 1254/2009 za određene kategorije letova. Ta bi se odstupanja trebala temeljiti na pojedinačnim procjenama rizika te bi se drugim državama članicama koje primaju takve letove trebalo dopustiti da zahtijevaju prethodnu obavijest ili odobrenje.
            
         
               (3)
            
            
               Uredbu (EU) br. 1254/2009 trebalo bi stoga na odgovarajući način izmijeniti.
            
         
               (4)
            
            
               Mjere propisane ovom Uredbom u skladu su s mišljenjem Odbora iz članka 19. stavka 3. Uredbe (EZ) br. 300/2008,
            
         DONIJELA JE OVU UREDBU:
   Članak 1.
   Uredba (EU) br. 1254/2009 mijenja se kako slijedi:
   
               1.
            
            
               U članku 1. prva rečenica zamjenjuje se sljedećom:
               „Države članice mogu odstupiti od zajedničkih osnovnih standarda iz članka 4. stavka 1. Uredbe (EZ) br. 300/2008 i donijeti alternativne mjere zaštite kojima se osigurava odgovarajuća razina zaštite na temelju procjene rizika koju je odobrilo odgovarajuće nadležno tijelo, u zračnim lukama ili demarkiranim zonama zračnih luka na kojima je promet ograničen na jednu ili više sljedećih kategorija:”.
            
         
               2.
            
            
               U članku 1. točka 3. zamjenjuje se sljedećim:
               
                           „3.
                        
                        
                           državni i vojni letovi te letovi s namjenom provedbe zakona;”.
                        
                     
         
               3.
            
            
               U članku 1. točka 10. zamjenjuje se sljedećim točkama 10., 11. i 12.:
               
                           „10.
                        
                        
                           letovi zrakoplova s najvećom dopuštenom uzletnom masom manjom od 45 500 kilograma u vlasništvu poduzeća namijenjeni za prijevoz vlastitog osoblja i putnika ili robe za koje se ne naplaćuje prijevoz, kao pomoć u poslovanju poduzeća;
                        
                     
                           11.
                        
                        
                           letovi zrakoplova s najvećom dopuštenom uzletnom masom manjom od 45 500 kilograma koji je neko poduzeće u potpunosti uzelo u čarter ili najam od operatora zrakoplova s kojim je potpisalo ugovor o prijevozu vlastitog osoblja i putnika ili robe za koje se ne naplaćuje prijevoz, kao pomoć u poslovanju poduzeća;
                        
                     
                           12.
                        
                        
                           letovi zrakoplova s najvećom dopuštenom uzletnom masom manjom od 45 500 kilograma, za prijevoz vlasnika zrakoplova te putnika i robe za koje se ne naplaćuje prijevoz.”
                        
                     
         
               4.
            
            
               U članku 1. dodaje se sljedeći stavak:
               „Za letove zrakoplova obuhvaćenih točkama 10., 11. i 12., ali s najvećom dopuštenom uzletnom masom od 45 500 kilograma ili većom odgovarajuće nadležno tijelo može u iznimnim slučajevima te na temelju pojedinačne procjene rizika odobriti odstupanje od ograničenja mase utvrđenog za te kategorije. Države članice koje primaju letove tih zrakoplova s uzletnom masom od 45 500 kilograma ili većom mogu zahtijevati da ih se o tome prethodno obavijesti, pri čemu takva obavijest može uključivati presliku provedene procjene rizika, ili zahtijevati da unaprijed odobre takve letove. Zahtjev za prethodnu obavijest ili odobrenje u pisanom se obliku podnosi svim drugim državama članicama.”
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 97, 9.4.2008., str. 72.
   
   
      (2)  Uredba Komisije (EU) br. 1254/2009 od 18. prosinca 2009. o utvrđivanju mjerila na temelju kojih se državama članicama omogućuje odstupanje od zajedničkih osnovnih standarda zaštite civilnog zračnog prometa i o donošenju alternativnih mjera zaštite (SL L 338, 19.12.2009., str. 17.).